L'Aula de Narratives de la Universitat de València tanca la programació del curs amb Bob Pop

## L'Aula de Narratives de la Universitat de València tanca la programació del curs amb Bob Pop

Bob Pop.

El Centre Cultural La Nau ha acollit un col·loqui, dimarts 4 de juny, amb el columnista i escriptor Bob Pop, amb motiu de les seues darreres publicacions, 'Días simétricos' i 'Como las Grecas', en el marc de la programació de l'Aula de Narratives de la Universitat. Amb aquesta activitat, que va tenir lloc al Claustre es tanca la programació d'aquest curs, que ha comptat amb interessants col·loquis en què s'han presentat algunes de les principals novetats editorials del país.

En el col·loqui van participar **Fernando Flores**, professor de Dret Constitucional de la Universitat de València, i **Cristina García Pascual**, responsable de l'Aula de Narratives.

Roberto Enríquez, conegut com a Bob Pop (Madrid, 1971), és un dels periodistes culturals i de societat més seguits del moment pel seu treball amb **Andreu Buenafuente** i la seua presència en ràdio i xarxes socials. Entre altres llibres, és autor d'*Un* *miércoles de enero* i de la novel·la *Mansos*. El 2021, va guanyar un Premi Ondas a la millor sèrie de comèdia per *Maricón perdido*. *Días simétricos* arreplega els seus diaris, adaptats també per l'autor en forma de monòleg teatral.

El 2024, la programació de l'Aula de Narratives de la Universitat de València ha organitzat interessants propostes que s'han presentat a La Nau de la Universitat. La programació va arrancar al febrer amb la presentació de dues grans biografies sobre la poeta **Sylvia Plath** i ha comptat amb autors com **Marc Carrillo**, **Ferran Torrent**, **Enric Juliana**, **Santiago Posteguillo**, **Antonio Muñoz Molina**, que va repassar les seues quatre dècades de producció literària amb el també escriptor **Paco Cerdà**, i un debat sobre **Estellés**, amb motiu del centenari del seu naixement, en el qual van participar els editors **Ricard Peris, Vicent Baydal** i **Mercè Pérez** i l'escriptora i professora **Purificació Mascarell**.

L'Aula de Narratives de la Universitat de València, dependent del Vicerectorat de Cultura i Societat, és un pont entre la literatura i la vida universitària que orienta les seues accions cap a l'impuls de la creació literària i la promoció de la lectura i l'escriptura a través de diferents activitats com ara xarrades o trobades amb escriptors, cicles de conferències, taules redones i tallers d'escriptura i de lectura. La seua programació està dirigida tant a la comunitat universitària com a la societat en general i té com a responsable la professora **Cristina García Pascual**, catedràtica de Filosofia del Dret i Filosofia Política a la Universitat de València.

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar